text: Vandel vil have tilflyttere
  19 november 2015 kl. 08.45
  Borgerne i Vandel gør nu selv en aktiv indsats for at lokke nye tilflyttere til byen, efter Naturstyrelsen flytter til Randbøl få kilometer væk.
  Der var hård kamp om at få fat på de statslige arbejdspladser. Og nu, efter fordelingen er på plads, er den næste kamp gået i gang om at få de københavnske ansatte med til provinsen.
  
  I Vandel er byens borgere gået sammen med lokalområdet for at skaffe tilflyttere til byen. Det sker efter beslutningen om, at Naturstyrelsen, der i dag ligger i København, flytter til Randbøl, få kilometer fra Vandel.
  Aktive borgere i Vandel er derfor nu gået i gang med at udarbejde en brochure og senere en hjemmeside, der skal fortælle om fordelene ved at bo i og omkring Vandel.
  Du kan høre meget mere om indsatsen i dagens udgaver af Naboer, der besøger netop Vandel. Det er på TV SYD+ direkte klokken 15:00 og genudsendes senere klokken 19:55 og 22:40.
  